หลัวจากรับยา 14วัน ได้ไปตรวจเลือดที่คลีนิคด้วยตัวเอง ผลเป็นลบ และไปตรวจอีกครั้ง 23 วัน ผลเป็นลบ อยากทราบว่า ยาเป็นตัวแปรที่ทำให้ตรวจไม่พบเชื้อด้วยรึป่าวครับ และวิธีการตรวจของคลีนิค ให้ผมที่แม่นยำกี่เปอร์เซ็นต์ และสวนมากคลีนิคใช้วิธีการตรวจแบบไหน ผมมีนัดอีกทีหลังทานยาครบ แต่ตอนนี้รุ้สึกกังวล ไม่สบายใจเครียดกินไม่ได้นอนไม่หลับ จิตตกมากครับ
สวัสดีค่ะ การตรวจเลือดหาว่ามีการติดเชื้อ hiv หรือไม่นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงจากที่กล่าวมา ถ้าตรวจหลังเสี่ยง 23 วันเป็นลบ ต้องดูด้วยว่าเป็นการตรวจแบบใด แต่อย่างไรก็ตาม มักจะต้องกลบไปยืนยันที่ 90 วันหลังมีความเสี่ยงด้วยการตรวจเลือดดูภูมิคุ้มกันต่อโรคโดยตรง ซึ่งจะเป็นวิธีที่ยืนยันได้ดีที่สุดแต่ส่วนใหญ่หากตรวจที่ประมาณ 20-30 วันหลังเสี่ยงให้ผลเป็นลบ ก็มีโอกาสที่จะเป็นลบสูงอยู่แล้ว ถ้ายังไม่สบายใจกับผลที่ออกมา ไม่แน่ใจว่าการตรวจได้มาตรฐานหรือระยะฟักตัวของเชื้อจะนานกว่า 23 วันหรือไม่ สามารถกลับไปสอบถามที่คลินิกหรือไปตรวจยืนยันผลที่รพ.อีกครั้งได้ เพื่อความสบายใจค่ะ